IZVEDBENI SKLEP KOMISIJE (EU) 2017/1532

z dne 7. septembra 2017

o obravnavi vprašanj v zvezi s primerjalno oceno antikoagulantnih rodenticidov v skladu s členom 23(5) Uredbe (EU) št. 528/2012 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti prvega pododstavka člena 23(5) Uredbe,

ob upoštevanju naslednjega:

Na 60. srečanju predstavnikov organov držav članic, pristojnih za izvajanje Uredbe (EU) št. 528/2012, ki je potekalo 20. in 21. maja 2015, so vse države članice Komisiji predložile več vprašanj za obravnavo na ravni Unije v okviru primerjalne ocene, ki jo je treba opraviti ob podaljšanju odobritve antikoagulantnih biocidnih rodenticidov (v nadaljnjem besedilu: antikoagulantni rodenticidi).

Predložena vprašanja so bila naslednja: (a) Ali je kemijska raznolikost aktivnih snovi v dovoljenih rodenticidih v Uniji zadostna, da se čim bolj zniža tveganje nastanka odpornosti v ciljnih škodljivih organizmih? (b) Ali so za različne načine uporabe, navedene v vlogah za podaljšanje, na voljo nadomestni dovoljeni biocidni proizvodi ali nekemična sredstva za nadzor in preventivne metode? (c) Ali so te nadomestne možnosti v splošnem bistveno varnejše za zdravje ljudi in živali ter za okolje? d) Ali so te nadomestne možnosti dovolj učinkovite? (e) Ali te nadomestne možnosti ne predstavljajo drugih bistvenih gospodarskih ali praktičnih izgub?

Odgovori na ta vprašanja so pomembni za vse pristojne organe prejemnike, da odločijo, ali sta merili iz člena 23(3) (a) in (b) Uredbe (EU) št. 528/2012 izpolnjeni, in posledično prepovejo ali omejijo dostopnost na trgu ali uporabo antikoagulantnih rodenticidov.

V mnenju je bilo obravnavanih tudi več nekemičnih nadzornih ali preventivnih metod (v nadaljnjem besedilu: nekemične nadomestne možnosti), ki so v določenih okoliščinah lahko dovolj učinkovite, in sicer samostojno ali v kombinaciji. Vendar ni dovolj znanstvenih dokazov, da so glede na merila iz dogovorjenih smernic Unije (4) navedene nekemične nadomestne možnosti dovolj učinkovite, da bi se prepovedali ali omejili dovoljeni načini uporabe antikoagulantnih rodenticidov.

SPREJELA NASLEDNJI SKLEP:

Člen 1

Za namen člena 23(3) Uredbe (EU) št. 528/2012 pristojni organi prejemniki držav članic preučijo informacije iz obravnave vprašanj, predloženih Komisiji, v zvezi s primerjalno oceno antikoagulantnih biocidnih rodenticidov v Prilogi.

Člen 2

Ta sklep začne veljati dvajseti dan po objavi v Uradnem listu Evropske unije.

(1) UL L 167, 27.6.2012, str. 1.

(2) http://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval.

(3) Mnenje ECHA/BPC/145/2017, na voljo na naslovu: https://echa.europa.eu/documents/10162/21680461/bpc_opinion_comparative-assessment_ar_en.pdf/bf81f0a5-3e95-6b7d-d601-37db9bb16fa5.

(4) Tehnična navodila o primerjalni oceni biocidnih proizvodov, na voljo na naslovu: https://circabc.europa.eu/w/browse/d309607f-f75b-46e7-acc4-1653cadcaf7e.

PRILOGA

Informacije iz obravnave vprašanj, ki so jih države članice predložile Komisiji, v zvezi s primerjalno oceno antikoagulantnih biocidnih rodenticidov.

Za namen navedenih vprašanj so opredeljeni načini uporabe iz člena 23(3)(a) Uredbe (EU) št. 528/2012 navedeni v tabeli 1.

Tabela 1

Opredeljeni načini uporabe za antikoagulantne rodenticide

Številka uporabe Ciljni organizmi Področje uporabe Skupine uporabnikov Način uporabe #1 Mus musculus (hišna miš) (dodajo se lahko drugi ciljni organizmi) zaprti prostori splošna javnost vaba za takojšnjo uporabo pri nastavljanju vab na mestih, ki so zavarovana pred nepooblaščenimi posegi #2 Rattus norvegicus (siva podgana) Rattus rattus (črna podgana) zaprti prostori splošna javnost vaba za takojšnjo uporabo pri nastavljanju vab na mestih, ki so zavarovana pred nepooblaščenimi posegi #3 Rattus norvegicus (siva podgana) Rattus rattus (črna podgana) (dodajo se lahko drugi ciljni organizmi, razen hišne miši (npr. voluharji)) na prostem okoli stavb splošna javnost vaba za takojšnjo uporabo pri nastavljanju vab na mestih, ki so zavarovana pred nepooblaščenimi posegi #4 Mus musculus (hišna miš) (dodajo se lahko drugi ciljni organizmi) zaprti prostori strokovnjaki vaba za takojšnjo uporabo pri nastavljanju vab na mestih, ki so zavarovana pred nepooblaščenimi posegi #5 Rattus norvegicus (siva podgana) Rattus rattus (črna podgana) zaprti prostori strokovnjaki vaba za takojšnjo uporabo pri nastavljanju vab na mestih, ki so zavarovana pred nepooblaščenimi posegi #6 Mus musculus (hišna miš) Rattus norvegicus (siva podgana) Rattus rattus (črna podgana) na prostem okoli stavb strokovnjaki vaba za takojšnjo uporabo pri nastavljanju vab na mestih, ki so zavarovana pred nepooblaščenimi posegi #7 Mus musculus (hišna miš) Rattus norvegicus (siva podgana) Rattus rattus (črna podgana) zaprti prostori usposobljeni strokovnjaki vaba za takojšnjo uporabo ali kontaktne formulacije za takojšnjo uporabo #8 Mus musculus (hišna miš) Rattus norvegicus (siva podgana) Rattus rattus (črna podgana) na prostem okoli stavb usposobljeni strokovnjaki vaba za takojšnjo rabo #9 Rattus norvegicus (siva podgana) Rattus rattus (črna podgana) odprti prostori na prostem odlagališča odpadkov na prostem usposobljeni strokovnjaki vaba za takojšnjo rabo #10 Rattus norvegicus (siva podgana) kanalizacija usposobljeni strokovnjaki vaba za takojšnjo rabo

Vprašanje (a): Ali je kemijska raznolikost aktivnih snovi v dovoljenih rodenticidih v Uniji zadostna, da se čim bolj zniža tveganje nastanka odpornosti v ciljnih škodljivih organizmih?

V biocidnih proizvodih za vrsto proizvoda 14 je pet odobrenih aktivnih snovi z načinom delovanja, ki se razlikuje od načina delovanja antikoagulantnih rodenticidov (alfakloraloza, aluminijev fosfid, ki sprošča fosfin, ogljikov dioksid, vodikov cianid in koruzni storž v prahu).

Glede na mnenje za nobenega od opredeljenih načinov uporabe iz tabele 1 ni izpolnjena minimalna zahteva iz dogovorjenih smernic Unije, da morajo obstajati tri različne nadomestne možnosti z različnim načinom delovanja. Zato pri odsotnosti antikoagulantnih rodenticidov ni izpolnjen pogoj iz člena 23(3)(b) Uredbe (EU) št. 528/2012, da je kemijska raznolikost aktivnih snovi zadostna, da se čim bolj zniža tveganje nastanka odpornosti v ciljnih škodljivih organizmih.

Vprašanje (b): Ali so za različne načine uporabe, navedene v vlogah za podaljšanje, na voljo nadomestni dovoljeni biocidni proizvodi ali nekemična sredstva za nadzor in preventivne metode?

Tabeli 2 in 3 vsebujeta pregled nadomestnih možnosti, ki so obravnavane v mnenju, za obravnavo tega vprašanja.

Tabela 2

Pregled nadomestnih dovoljenih biocidnih proizvodov za opredeljene načine uporabe antikoagulantnih rodenticidov

Številka uporabe iz tabele 1 Aktivna snov v nadomestnih biocidnih proizvodih Vrsta uporabe #1 #2 #3 #4 #5 #6 #7 #8 #9 #10 Alfakloraloza vaba da da samo miši Aluminijev fosfid, ki sprošča fosfin hlapni pesticid samo za R. norvegicus samo za R. norvegicus Ogljikov dioksid posoda za past samo miši

Nadomestni dovoljeni biocidni proizvodi ne zajemajo vseh načinov uporabe, opredeljenih za antikoagulantne rodenticide (gl. tabelo 2). Za nekatere načine uporabe (številke uporabe #2, #3, #5, #6 in #10) nadomestni dovoljeni biocidni proizvodi niso na voljo. Za način uporabe #7 so na voljo nadomestni dovoljeni biocidni proizvodi samo za miši, za načina uporabe #8 in #9 pa so nadomestni dovoljeni biocidni proizvodi na voljo samo za podgane (R. norvegicus).

Tabela 3

Pregled opredeljenih nekemičnih nadomestnih možnosti za opredeljene načine uporabe antikoagulantnih rodenticidov

Sporočena nekemična nadomestna možnost Način delovanja Načini uporabe, ki bi bili lahko zajeti Sanacijsko tretiranje Električne pasti za glodalce pasti z električnim tokom, ki glodalca usmrtijo, ko se ujame v past 1, 2, 3, 4, 5, 6, 7, 8, 9, 10 Lepljive plošče glodalci se ujamejo v lepilo, usmrtitev pa se mora izvesti ločeno 1, 4, 6, 7, 8 Mehanske pasti (vzmetne mišelovke) pasti z mehansko utežjo, ki glodalca usmrtijo, ko se ujame v past 1, 2, 3, 4, 5, 6, 7, 8, 9, 10 Streljanje streljanje glodalcev 6, 8, 9 Preventivno tretiranje Spreminjanje habitata preprečevanje ustalitve populacij glodalcev z omejevanjem hrane/vode/zavetij 1,2, 3, 4, 5, 6, 7, 8, 9 Zaščita pred glodalci preprečevanje dostopa glodalcev do stavb z blokiranjem vstopnih poti 1, 2, 4, 5, 7 Ultrazvočni odganjalec odganjanje glodalcev z ultrazvokom jakosti 70–140 dB 1, 2, 3, 4, 5, 6, 7, 8, 9

Vprašanje (c): Ali so te nadomestne možnosti v splošnem bistveno varnejše za zdravje ljudi in živali ter za okolje?

Glede na dogovorjene smernice Unije bi bilo treba to vprašanje obravnavati samo, če so obravnavane nadomestne možnosti dovolj učinkovite in ne predstavljajo drugih bistvenih gospodarskih ali praktičnih izgub (gl. dela, ki obravnavata vprašanji (d) in (e)).

Na podlagi sklepov iz odgovorov na vprašanja (a), (b), (d) in (e) je iz mnenja razvidno, da obravnava vprašanja (c) ni bila potrebna.

Vprašanje (d): Ali so te nadomestne možnosti dovolj učinkovite?

Dovoljeni biocidni proizvodi, opredeljeni pri vprašanju (b), vključujejo aktivne snovi, ki so bile odobrene in se zato štejejo za učinkovite za opredeljene načine uporabe. Ker je zadostna učinkovitost iz člena 19(1)(b)(i) Uredbe (EU) št. 528/2012 merilo za izdajo dovoljenja, se navedeni proizvodi štejejo za dovolj učinkovite.

V zvezi s kemičnimi nadomestnimi možnostmi, opredeljenimi pri vprašanju (b), so glede na mnenje vse nadomestne možnosti samostojno ali v kombinacijami z drugimi nadomestnimi možnostmi v določenih (morda omejenih) okoliščinah lahko dovolj učinkovite. Vendar ni dovolj znanstvenih dokazov, da so glede na dogovorjene smernice Unije obravnavane nekemične nadomestne možnosti dovolj učinkovite (tj. da zagotavljajo podobne ravni zaščite ali nadzora populacij glodalcev v razmerah na prostem), da ne bi bili potrebni antikoagulantni rodenticidi za opredeljene načine uporabe. Ker pogoj zadostne učinkovitosti iz člena 23(3)(a) Uredbe (EU) št. 528/2012 ni izpolnjen, opredeljene nekemične nadomestne možnosti niso bile nadalje raziskane.

Vprašanje (e): Ali te nadomestne možnosti ne predstavljajo drugih bistvenih gospodarskih ali praktičnih izgub?

V skladu z dogovorjenimi smernicami Unije se ocena praktičnih in gospodarskih izgub opravi za tiste nadomestne možnosti, ki izpolnjujejo merila za upravičenost. Zato so bili za namen tega vprašanja ocenjeni samo dovoljeni biocidni proizvodi, ki so opredeljeni v tabeli 2.

V skladu z mnenjem uporaba aluminijevega fosfida, ki sprošča fosfin, in ogljikovega dioksida prinaša bistvene praktične ali gospodarske izgube v primerjavi z antikoagulantnimi rodenticidi, ker bi nadzor ciljnih organizmov zahteval veliko napora in/ali nesorazmerne stroške. Zato za zgoraj omenjene dovoljene biocidne proizvode ni izpolnjen pogoj, da ne predstavljajo drugih bistvenih gospodarskih ali praktičnih izgub iz člena 23(3)(a) Uredbe (EU) št. 528/2012.

Učinkovitost proizvodov iz alfakloraloze je odvisna od temperature, kar bi oslabilo uporabo te nadomestne možnosti na lokacijah, kjer ni mogoče nadzirati temperature, to pa bi pomenilo praktično izgubo za uporabo v toplih okoljih. Poleg tega ta snov ni kemijsko raznolika (gl. del, ki obravnava vprašanje (a), zato se odsvetuje nadomestitev ali omejitev uporabe antikoagulantnih rodenticidov samo s to snovjo, da se čim bolj zniža tveganje nastanka odpornosti.